Kir sovunning xalqona sirlari

Kir sovunning siz bilgan va bilmagan xususiyatlari bilan tanishing.

Terining sal tirnalgan, tilingan joylaridagi yaralarga kir sovun surish orqali infeksiya xavfini bir muncha kamaytirish va bitishini tezlashtirish mumkin.
Lat yegan joyga muz qo‘yilsa yoki kir sovun surilsa ko‘karishning ham va shishishning ham oldini olish mumkin.
Kir sovun — virusga qarshi ajoyib vosita hisoblanadi. Tumovda yoki hatto grippning boshlang‘ich bosqichida paxta bo‘lagini kir sovun eritmasiga botirib burun bo‘shliqlarini yuvish kerak.
Chipqon chiqqanda unga bir xil miqdorda olingan va qirg‘ichda qirilgan kir sovun, piyoz va shakardan iborat aralashmadan surib bog‘lab qo‘yish kerak. Yaxshisi buni kechqurun amalga oshirgan ma’qul. Ertalabgacha yara toza bo‘ladi.
Oyoqlarda zamburug‘ paydo bo‘lsa, zararlangan joyni kir sovun bilan yuvish va qurigandan keyin yod surish kerak. Bundan tashqari zamburug‘ kasalligini oyoqlarni bir hafta davomida har kuni ertalab va kechqurun kir sovun bilan yuvish orqali ham tuzatish mumkin.
Soqol olishda yoki depilyatsiya qilishda terini bezovta bo‘lishdan saqlash uchun qimmatbaho krem va gellar sotib olish shart emas. Bu amallardan keyin terini kir sovun bilan bir marta yuvib tashlashning o‘zi kifoya qiladi.
Shaxsiy gigiyena vositalarini (taroq, mochalka, tish cho‘tkasi) zararsizlantirish uchun kir sovundan foydalanish mumkin. Ularga kechqurun sovun surib qo‘yish, ertalab esa yaxshilab yuvish kerak. Mutaxassislar buni hech bo‘lmasa uch oyda bir marta amalga oshirishni tavsiya qiladi.
Boshni bir oyda bir-ikki marta kir sovun bilan yuvish juda foydali. Yuvib bo‘lgandan keyin limon sharbati yoki sirka bilan chayqash kerak. Sochlar qalin va sog‘lom bo‘lib o‘sadi, qazg‘oqlar yo‘qoladi.
Manba: “Zdorovie.com”